PMIndiaData/PMIndiaSum huggingface dataset:
পি.এম.না জুলাই থাদা য়ু.পি.আই. ত্রাঞ্জেক্সন বিলিয়ন ৬ তৌখিববু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ২০১৬তগী খ্বাইদগী ৱাংবা ওইনা জুলাই থাদা য়ু.পি.আই. ত্রাঞ্জেক্সন বিলিয়ন ৬ তৌবা ঙমখিবগী শীংথানীংঙাই ওইরবা মাইপাকপা অসিগীদমক থাগৎপা ফোঙদোকখ্রে। শেল-থুম মন্ত্রী নির্মলা সীতারামন্না তৌখিবা ত্বিত অমগী পাউখুম ওইনা, প্রধান মন্ত্রীনা হায়খি; “মসি শীংথানীংঙাই ওইবা মাইপাকপা অমনি। মসিনা ভারতকী মীয়াম্না অনৌবা তেক্নোলোজীশিংবু শীজিন্নীংবগী অমসুং শেল-থুমগী হীরমদা মনুং-মপাল ফাওনা উহন্নবা লৌখিবা অপুনবা ফিরেপ অদু তাক্লি। কোবিদ-১৯ লাইচৎ মনুংদা দিজিতেল পেমেন্তশিং তৌবনা য়াম্না মতেং পাংখি”
ভারত-চাইনাগী তাইনবা ঙমখৈগী মফমশিংগী ওইরিবা ফিভমগী মতাংদা প্রধান মন্ত্রীগী ৱারোল

মরূপশিং, ভারত ইমাগী অথৌবা মচাশিংনা গলৱান তম্পাক্তা ইমা লৈবাক অসি ঙাক্নবগীদমক থৱাই কত্থোকখ্রে। লৈবাক অসিগী সেবাদা মখোয়না অথোইবা কত্থোকখিবা অসিগীদমক ঐনা মখোয়বু খুরুমজরি, মখোয়দা তৌবীমল খঙবা উৎপগা লোয়ননা শ্রদ্ধাঞ্জলি কৎচরি। অসিগুম্লবা অৱাবগী তানফম অসিদা অথৌবশিং অসিগী ইমুং-মনুংশিংগী অৱাবদা শরুক য়াজরি। ঙসি লৈবাক পুম্বা অদোমগীদমক্তা লেপ্লি, লৈবাক পুম্বনা অদোমগীদমক খল্লি। ঐখোয়গী অথৌবশিং অসিগী কত্থোকপা অসি লেম্না মাংলোই। ওইনীংবা ফিভম অমা হেক্তা ওইসনু, ভারতনা অকনবা মওংদা য়াম্না চেকশিন্না লম ইঞ্চী অমগী ওইরবসু লৈবাক অসিগী মশাগী ওইবা ইকাই খুম্নবা অদু ঙাক্কনি। ভারত অসি নাৎ-চৎনবীগী ওইনা শান্তি পাম্বা লৈবাক্নি। ঐখোয়গী পুৱারী অসি শান্তিগী ওইবা মওংদা লৈখ্রে। ভারতকী ফজবা ৱাখল্লোনগী ওইবা মন্ত্রসু অদুম্মক লৈরিঃ লোকাঃ সমস্তাঃ সুখিনোং ভবন্তু। য়ুগ খুদিংদা ঐখোয়না শান্তিগী, মীওইবা পুম্বগী য়াইফনবগীদমক্তা খন্দুনা লাক্লি। মতম পুম্নমক্তা ঐখোয়না ঐখোয়গী য়ুম্লোন্নবশিংগা তেংবাংনদুনা অমসুং মরূপ-মপাং ওইবগী মওংদা পুন্না থবক তৌমিন্নরি। মতম পুম্বদা মখোয়গী চাউখৎনবা অমদি নুংঙাই-য়াইফনবা খল্লি। করিগুম্বা মতমদা ৱাখল্লোন মান্নদবা লৈরকপদা ৱাখল মান্নদবা অদু মরৈ য়েৎনবদা, খেৎনবশিংদগী থোরকপা য়েৎনবশিংগী মওংদা ওনখিদনবা হোৎনদুনা লাক্লি। ঐখোয়না কৈদৌনুংদা কনাবুসু শিংনরুদে, অদুবু ঐখোয়না ঐখোয়গী অপুনবা শক্তম অমদি নীং-খা তম্বগীদমক্তদি কৈদৌনুংদা য়াশিন্নবসু তৌদে। মতম লাকপদা ঐখোয়না ঐখোয়গী লৈবাক্কী অপুনবা শক্তম অমদি নীং-খা তম্বা অসি ঙাকপদা ঐখোয়গী লৈজবা থৌনা পুথোক্তুনা অমসুং তৌবা ঙম্বশিং অদু পুথোক্তুনা উত্তুনা তাকই। থাদোকপা অমদি মহৈ-মশিং হৈবনা ঐখোয়গী হৌন-লোনচৎকী শরুক ওইবা অসিগা লোয়ননা ইচং থৌবা অমসুং থৌনা লৈবা অসিসু ঐখোয়গী লৈবাক অসিগী হৌন-লোনচৎকী শরুক ওইরিবনি। ঐখোয়গী জৱানশিংগী কত্থোকপা অসি লেম্না মাংলোই হায়না ঐনা লৈবাক অসিদা থাজবা পীবা পাম্মি। ঐখোয়গী ওইনা ভারতকী অপুনবা অমসুং নীং-খা তম্বা অসিনা খ্বাইদগী অথোইবনি অমসুং মসি ঙাকপদা ঐখোয়বু কনানসু থিংবা ঙম্লোই। মসিগী মতাংদা কনানসু ৱাখল চমম্নবা অমসুং চিংনবা খজিক্তং ফাওবা লৈবীগনু। ভাতরনা শান্তি পাম্মি। অদুবু ভারত অসিবু শিংনবা হৌরক্লবদি চপ চাবা পাউখুম পীগনি। ঐখোয়গী লান্মীশিংনা হাৎনবা মতমদা থৱাই থাখ্রিবা অসিগীদমক ঐখোয়না চাউথোকচৈ। ঐনা ময়াম পুম্নমকপু মিনিৎ অনিখক্তং তুমিন্না লৈবিদুনা অথৌবশিং অসিবু শ্রদ্ধাঞ্জলি পীমিন্নসি হায়না হায়জরি।
মন্ত্রীমন্দলনা ভারত অমসুং ব্রাজিলগী মরক্তা বাইওতেক্নোলোজীগী লমদা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ব্রাজিলগী মরক্তা ২০১৮গী মে থাদা খুৎয়েক পীনখিবা য়ানা ৱারোল অমদা অয়াবা পীখ্রে। য়ানা ৱারোল অসি ভারত অমসুং ব্রাজিলগী মরক্তা লৈনরিবা মরী হেন্না চেৎশিনহন্দুনা বাইওতেক্নোলোজী এজুকেসন, ত্রেনিং অমসুং রিসর্সকী লমদা অচেৎপা স্ত্রাতেজিক প্লান অমা শেমগৎতুনা সাইন্স অমসুং তেক্নোলোজীদা অনৌবা খোংথাং পায়খৎপদা মতেং পীননবগীদমক মখা তাবা এজেন্দাদা থবক তৌনবা খুৎয়েক পীনখিবনি। তেংবাং পীনগদবা লমশিংদি: বাইওমেদিসিন অমসুং হকশেল, অখন্ননা বাইওতেক্তা য়ুমফম ওইবা পোত্থোকশিং এগ্রীকলচর ব্রীদিং প্রেক্তিসশিং বাইওফ্যুএল অমসুং বাইও-ইনর্জী নেনোতেক্নোলোজী অমসুং বাইওইন্সত্রুমেন্তেসন বইওদাইবর্সিতী অমসুং তেক্সোনোমীনি।
প্রধান মন্ত্রীনা কচ্ছীগী অনৌবা চহী আশাধী বীজনা লাকপদা মীয়ামদা হরাও তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা কচ্ছীগী অনৌবা চহী আশাধী বীজকী শোংলবা থৌরম্না লাকপদা মীয়ামদা হরাও তয়াম্বা ফোংদোকখ্রে। প্রধান মন্ত্রীনা হায়খি, “কচ্ছীগী অনৌবা চহী আশাধী বীজকী শোংলবা থৌরম্না লাকপদা হরাও তয়াম্বা ফোংদোকচরি। লাক্কদৌরিবা চহী অসিনা নুংঙাইবা অমসুং চাউখৎপা পুরকপা ওইরসনু। মীপুম খুদিংমক্কী নীংজবা মপুং ফাবা ওইরসনু।”
প্রধান মন্ত্রীনা ত্বিতর শিজিন্ননবা ৱুমেন এচিবরশিংদা খুৎশিন্নখ্রে

প্রধান মন্ত্রী শ্রী নরেন্দ্র মোদীনা হায়খ্রে মদুদি মালেমগী নুপীশিংগী নুমিৎকী থৌরমদা ৱুমেন এচিবরশিংনা মহাক্কী সোসিয়েল মীদিয়া একাউন্তশিংগী থোংদা মখোয়গী পুন্সিগী খোংচৎ শেয়র তৌরগনি। প্রধান মন্ত্রীগী ত্বিতর হেন্দলদা ভারতকী তোঙান তোঙানবা মফমশিংদগী নুপীশিংনা মখোয়গী পুন্সিগী ৱারীশিং শেয়র তৌরি। পুন্সিগী লম খুদিংমক্তা নুপীশিংনা শেয়র তৌরিবা খোংচৎশিং অসি ফিদম্নীংঙাইনি অমসুং ইনোৎ পীনীংঙাইনি।
প্রধান মন্ত্রীনা রাজমাতা বিজয়া রাজে সিন্দিয়াগী মপোক কুমওন লাকপদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা রাজমাতা বিজয়া রাজে সিন্দিয়াগী মপোক কুমওন লাকপদা ইকায় খুম্নবা উৎখ্রে। মহাক অসি থৌনা লৈবী অমসুং মিৎয়েং শানবগী খুদম অমনি হায়না শ্রী মোদীনা হায়খি। প্রধান মন্ত্রীনা মহাক্কী ত্বীত অমদা অসুম্না ফোংদোকখি: “ঐহাক্না রাজমাতা বিজয়া রাজে সিন্দিয়াগী মপোক কুমওন অসিদা ইকায় খুম্নবা উৎচরি। মহাক অসি থৌনা লৈবী অমসুং মিৎয়েং শানবগী খুদম অমনি। মীয়ামগী সেবাগীদমক্তা মহাক্না মশাগী পুন্সি কত্থোকখি। মহাক্কী মশক নাইবা মগুনগী মতাংদা ঐহাক্না #MannKiBaatকী মমাংগী প্রোগ্রাম অমদা হায়খিবশিং মীয়ামদা অমুক থম্লি”।
প্রধান মন্ত্রীনা শ্রীলঙ্কাগী রাস্ত্রপতি থাগৎখ্রে

প্রধান মন্ত্রী শ্রী নরেন্দ্র মোদীনা কোবিদ-১৯ ইমার্জেন্সী ফন্দদা মহাক্কী কন্ত্রিব্যুসনগীদমক শ্রী লঙ্কাগী রাস্ত্রপতি শ্রী গোতাবায়া রাজাপক্সাবু থাগৎখ্রে। প্রধান মন্ত্রীনা হায়খি, “সার্ক কোবিদ-১৯ ইমার্জেন্সী ফন্দদা দোলর মিলিয়ন ৫ কন্ত্রিব্যুৎ তৌরকপগীদমক শ্রী লঙ্কাগী রাস্ত্রপতি শ্রী গোতাবায়া রাজাপক্সাবু থম্মোয় শেংনা থাগৎচরি। ঐখোয়গী তেংবাং পীনবা অসিনা লাইনা অসি ইফেক্তিব ওইবা মওংদা থেংনবদা শাংলবা লম্বী অমা চৎমিন্নগনি।”
জম্মু, কশ্মীর, লেহ অমসুং লাদাখকী বি.দি.সি. মীখলদা মাইপাক্লবশিং প্রধান মন্ত্রীনা নুংঙাইবা ফোংদোকখ্রে

জম্মু, কশ্মীর, লেহ অমসুং লাদাখতা বি.দি.সি. মীখলশিং ইং-তপ্না পাংথোকখি : প্রধান মন্ত্রী জম্মু, কশ্মীর, লেহ অমসুং লাদাখ শিনবা থুংনা পাংথোকখিবা বি.দি.সি. মীখলশিংদা মাইপাক্লবশিংদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। ইং-তপ্পা মওং অমদা জম্মু, কশ্মীর, লেহ অমসুং লাদাখতা বি.দি.সি. মীখলশিং পাংথোকখিবদা মহাক্না অপেনবা ফোংদোকখি।
মরুওইবা হিরমশিংদা চাউখৎ-থৌরাংগী থবকশিং পায়খৎপগীদমক প্রধান মন্ত্রীনা নাগালেন্দগী মীয়াম থাগৎখ্রে

মরুওইবা হিরমশিং হায়বদি লম্বী-থোঙ, লাইরিক-লাইশু তম্বা, তুরিজম অমসুং ইনর্জিদা চাউখৎ-থৌরাংগী থবকশিং পায়খৎপগীদমক প্রধান মন্ত্রী শ্রী নরেন্দ্র মোদীনা নাগালেন্দগী মীয়াম থাগৎখ্রে। নাগালেন্দগী চীফ মিনিস্তর, নৈফিয়ু রিওগী ত্বিৎ অমগী পাউখুমদা, প্রধান মন্ত্রীনা হায়খি; “মরুওইবা হিরমশিং হায়বদি লম্বী-থোঙ, লাইরিক-লাইশু তম্বা, তুরিজম অমসুং ইনর্জিদা চাউখৎ-থৌরাংগী থবকশিং পায়খৎপগীদমক নাগালেন্দগী ইচল-ইচেশিং অমসুং ইচিন-ইনাওশিং থাগৎচরি। নাগালেন্দগী মীয়ামগী অনিংবশিং থুংনবা এন.দি.এ সরকারনা থবক পাংথোক্লে”।
পি.এম.না দিসেম্বর ১৭তা ভারত পুম্বগী মেয়রশিংগী কনফরেন্স হৌদোক্লগনি

প্রধান মন্ত্রী শ্রী নরেন্দ্র মোদীনা দিসেম্বর ১৭কী অয়ুক পুং ১০:৩০ তাবা মতমদা ভিদিও কনফরেন্সকী থোংদা বারানসীদা উত্তর প্রদেশকী অর্বান দিবেলপমেন্ত বিভাগনা শিনবা ভারত পুম্বগী মেয়রশিংগী কনফরেন্স হৌদোক্লদুনা ৱা ঙাংলগনি। কনফরেন্স অসিদা লৈবাক পুম্বদা লৈরিবা রাজ্য কয়াদগী মেয়রশিংনা শরুক য়াগনি। কনফরেন্স অসিগী হীরমনা “ন্যু অর্বান ইন্দিয়া”নি। শহরগী মফমশিংদা লৈরিবা মীওইশিংগী হিংবদা লাইথোকহন্নবা পাম্বৈ পীনবা প্রধান মন্ত্রীনা লেপ্পা লৈতনা হোৎনরি। সরকার অসিনা ফীভম শোক্লবা অর্বান ইনফ্রাস্ত্রকচর অমসুং খুদোংচাবশিং ফংদবগী অৱাবশিং কোকহন্নবা স্কিম অমসুং খোঙথাং কয়ামরুম হৌদোকখ্রে। মসিগী খোঙথাংশিং অসিনা অখন্ননা হৌখিবা চহি মঙা অসিদা শহরগী মফমশিংদা অঙকপা ফংনা খুমাং চাওশিনবা অমসুং অওনবা পুরকখ্রবা উত্তর প্রদেশকী রাজ্য অসিদা মরুওইবা মীয়েং অমা চংলগনি। অর্বান দিবেলপমেন্তকী লমদা ভারত সরকার অমসুং উত্তর প্রদেশ সরকারনা ফংখিবা মরুওইবা পান্দমশিং অদু উৎনবা দিসেম্বর ১৭তগী ১৯ ফাওবা একজিবিসন অমসু শিনগনি। উত্তর প্রদেশকী মুখ্য মন্ত্রী অমসুং হাউজিং অমসুং অর্বান এফিয়র্সকী কেন্দ্রগী মন্ত্রীসু থৌরম অসিদা শরুক য়াগনি।
প্রধান মন্ত্রীনা দোক্তরশিংগী নুমিৎতা দোক্তরশিংদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা দোক্তরশিংগী নুমিৎনা লাকপদা দোক্তরশিংদা য়াইফ-পাউজেল পীখ্রে। ত্বিৎ অমদা প্রধান মন্ত্রীনা হায়খি, “দোক্তরশিংগী নুমিৎ অসিদা ঐহাক্না দোক্তর পুম্নমক্তা য়াইফ-পাউজেল পীজরি। ভারতনা মালেমগী ওইনা হীদাক-লাংথক্কী লমদা লৌরিবা থৌদাংশিং অসি শীংথানীংঙাই ওই অমসুং ঐখোয়গী গ্রহ অসি ফনা থম্বদা শরুক তমখি। ঐহাক্না নুমিৎ খরনিগী মমাংদা #MannKiBaatতা ফোঙদোকখিবা অদু মসিদা লৈজরে।”
পি.এম.না হরজিন্দর কোরনা ব্রোঞ্জ মেদল লৌরকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা নুপীগী কেজি ৭১গী ৱেতলিফতিংদা হরজিন্দর কোরনা ব্রোঞ্জ মেদল লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; “ঐখোয়গী ৱেতলিফতিং কন্তিঞ্জেন্তনা বর্মিংহম সি.দবল্যু.জি.দা থোইদোক-হেন্দোক্না শীংথানীংঙাই ওইবা মওংদা পর্ফোরম তৌখি। মসি মখা চত্থরকপা ওইনা হরজিন্দর কোরনা ব্রোঞ্চ মেদল অমা লৌবা ঙমখি। মহাক্কী অখন্নরবা মাইপাকপা অসিগীদমক ঐহাক্না মহাকপু থাগৎপা ফোঙদোকচরি। মহাক্কী তুংগী পুন্সিগীদমক ঐহাক্না য়াইফ-মঙ্গোল পীজরি।”
হয়েং প্রধান মন্ত্রীনা বরানসীদা রিং রোদ অমসুং বাবাতপুর এয়রপোর্ত রোদ হাংদোক্কনি

২০১৮গী নবেম্বর ১২, নিংথৌকাবাদা, কিলোমিতর ৩৪ শাংবা লুপা ক্রোর ১৫৭১.৯৫ চংনা শাবা বরানসীগী মরুওইবা নেসনেল হায়ৱেজ অনি প্রধান মন্ত্রী নরেন্দ্র মোদীনা লৈবাক্কী মীয়ামদা কৎথোক্কনি। থৌরম অদুদা প্রধান মন্ত্রীগা লোয়ননা য়ু পিগী রাজ্যপাল রাম নাইক, রোদ ত্রান্সপোর্ত, হায়ৱেজ, সিপ্পিং ৱাতর রিছোসেস, রিভর দিবলপমেন্ত অমসুং গঙ্গা রিজুবিনেসনগী কেন্দ্র মন্ত্রী নিতিন গদকারি অমসুং য়ু পীগী চীফ মিনিস্তর য়োগী অদিত্যনাথ শরুক য়াগনি। থৌরম অদু উত্তর প্রদেসকী বরানসীদা নুমিৎয়ুংবা মতুংদা রিং রোদ হিরাহা, হারদুয়াদা পাংথোক্কনি। কিলোমিতর ১৬.৫৫ শাংবা বরানসী রিং রোদ ফেজ-১ অসি লুপা ক্রোর ৭৫৯.৩৬ চংনা পায়খৎপনি অমসুং এন ঐচ-৫৬দা কিলোমিতর ১৭.২৫ শাংবা বাবাতপুত-বরানসী রোদ লেন মরি পাকথোকপা অমসুং শেমজিনবা অসি লুপা ক্রোর ৮১২.৫৯ চংনা পায়খৎপনি। বাবাতপুর এয়রপোর্ত হায়ৱেজ অসিনা বরানসীগা এয়রপোর্তকা শম্নহনগনি অমসুং মসিনা জৌনপুর, সুলতানপুর অমসুং লখনৌ ফাউবা য়ৌগনি। হরহুয়াদা লৈকং থোং অমা অমসুং তরনাদা আর ও বি অমা লৈদুনা , লম্বী অসিনা বরানসীদগী এয়রপোর্ত ফাওবা চৎপগী মতম হন্থহল্লগনি। লম্বী অসিনা বরানসীগী মীয়াম অমসুং সহর অসিদা লাকপা লমকোয়বশিং য়াম্না কান্নরগনি। আর ও বি অনি অমসুং লৈকং থোং অমা লৈবা রিং রোদ অসিনা এন ঐচ ৫৬(লখনৌ-বরানসী), এন ঐচ ২৩৩(অজামগর-বরানসী), এন ঐচ ২৯(গোরাগপুর-বরানসী) অমসুং অয়োধ্য-বরানসী হায়ৱেজনা বরানসী সহর ফাওবদা লম্বী চিনবা অদু হন্থহল্লগনি। লম্বী অসিনা মফম অসিদা মতম, থাউ অমসুং পোলুসন হন্থহল্লগনি। রিং রোদ অসিনা বুধিস্ত লমকোয়বশিংগী মরুওইবা মফম অমা ওইরিবা সরনাথ য়ৌবদা খুদোংচাহল্লগনি। হায়রিবা প্রোজেক্তশিং অসিনা মফম অসিদা থবক ফংবগী খুদোংচাবশিং, অপীকপা অমসুং ময়াই ওইরপ চাওবা উদোকশিং শেমগৎপা অমসুং শেন-থুমগী কান্নবা ফংহল্লগনি। নোংপোক থংবা উত্তর প্রদেসকী অতোপ্পা মফমশিংগা বরানসীগা শম্ননবা হৌজিক কিলোমিতর ২৮৩৩ শাংবা এন ঐচ প্রোজেক্তশিং লুপা ক্রোর ৬৩,৮৮৫ চংনা পায়খৎলি। প্রধান মন্ত্রীনা বরানসীদা গঙ্গা তুরেলদা ইনলেন্দ ৱাতরৱেজ তরমিনেল অমা লৈবাক্কী মীয়ামদা কৎথোক্কনি। মসি ৱার্ল্দ বেঙ্কনা মতেং পীবা ইনলেন্দ ৱাতরৱেজ ওথোরিতি ওফ ইন্দিয়াগী জাল মার্গ ভিকাস প্রোজেক্কী মখাদা গঙ্গা তুরেলদা অহানবা ওইনা শাবা ইনলেন্দ ৱাতরৱেজ তরমিনেলনি। অতোপ্পা তরমিনেল অহুম সাহিবগন্জ, হালদিয়া অমসুং গাজিয়াপুরদা শারি। প্রোজেক্ত অসিনা গঙ্গা তুরেলদা দি দব্লিউ তি ১৫০০-২০০০গী কেপাসিতী লৈবা জহাজশিংগা ললোন-ইতিক্কী ওইনা চৎপা য়াহনগনি। নিংতম্লবা মতুংগী লৈবাক অসিনগী অহানবা ইনলেন্দ ৱাতরৱেজগী কন্তেন্নর কনসাইন্তমেন্ত অমা প্রধান মন্ত্রীনা ওক্কনি। মসিগী কন্সাইন্তমেন্ত কার্গো অসি ওক্তোবরগী অরোইবা চয়োলদগী পেপসিকো কম্পেনিগী চানবা অমসুং থক্নবশিং পুদুনা কোলকাতাদগী হোল্লকখিবনি।
প্রধান মন্ত্রীনা ৩৭শুবা প্রগতি মীফমদা থৌবুরেল ওইখ্রে

কেন্দ্র অমসুং রাজ্য সরকারশিং য়াওনা প্রোএক্তিব গভর্নেন্স অমসুং মতম চানা ইমপ্লিমেন্ত তৌননবগীদমক আই.সি.তি.দা বেজ তৌদুনা শেম্লিবা মল্তি-মোদেল প্লেতফোর্ম অমা ওইরিবা প্রগতিগী ঙসি পাংথোকখিবা ৩৭শুবা মীফমদা প্রধান মন্ত্রী শ্রী নরেন্দ্র মোদীনা থৌবুরেল ওইনা শরুক য়াখ্রে৷ মীফম অদুদা, প্রোজেক্ত নিপান অমসুং স্কিম অমা য়াওনা এজেন্দা মাপনগী আইতেমশিং খন্ন-নৈননবা খন্দোকখি৷ প্রোজেক্ত নিপান অদুগী মনুংদা, প্রোজেক্ত অহুম-অহুমদি রেলৱে মন্ত্রালয় অমসুং রোদ ত্রান্সপোর্ত অমসুং হাইৱেজ মন্ত্রালয়দগীনি অমসুং প্রোজেক্ত অনি অমনা পৱার মন্ত্রালয়দগীনি৷ লুপা কোতি ১,২৬,০০০গী মমল ওইরিবা প্রোজেক্ত নিপান অসি রাজ্য ১৪ মমিং ওইনা হায়রবদা উত্তর প্রদেশ, মধ্য প্রদেশ, পঞ্জাব, হিমাচল প্রদেশ, গুজরাত, রাজস্থান, মহারাস্ত্র, হরিয়ানা, ছত্তিশগর, অরুনাচল প্রদেশ, সিক্কিম, উত্তরখন্দ, মনিপুর অমসুং দিল্লীগা মরী লৈনরি৷ হায়রিবা প্রোজেক্তশিং অসি মতম চানা লোইশিনবগী মরু ওইরিবশিং অদুগী মতাংদা প্রধান মন্ত্রীনা ফোংদোকখি৷ খন্ন-নৈনখিবগী থৌরম অদুদা, প্রধান মন্ত্রীনা ‘ৱান নেসন-ৱান রেসন কার্দ’(ও.এন.ও.আর.সি.)গী স্কিম অসি য়েংশিনখি৷ প্রজাশিংদা কা হেন্না কান্নবা ফংহন্নবা স্কিম অসিগী মখাদা শেমখিবা তেক্নোলোজিকেল প্লেতফোর্মগী কান্নবা কয়ামরোম অদু এক্সপ্লোর তৌননবা মহাক্না ওফিসিয়েলশিংদা হায়খ্রে৷ ওক্সিজেন প্লান্তশিং শেমগৎলিবা অমসুং লৈরিবা হোস্পিতাল ফমুংশিংগী চাং অদু লেপ্প-লৈতনা য়েংশিন্নবা প্রধান মন্ত্রীনা রাজ্যগী ওফিসিয়েলশিংদা খঙহনখ্রে৷ মমাংগী ৩৬শুবা প্রগতি মীফমদা, পুন্না লুপা কোতি লাখ ১৩.৭৮গী মমল ওইগদবা প্রোজেক্ত ২৯২ য়েংশিনখ্রে৷
প্রধান মন্ত্রীনা মহৈরোইশিং, মপা-মমাশিং অমসুং ওজাশিংদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা সি.বি.এস.ই. বোর্দ এগজাম থাগদৌরিবা মহৈরোইশিং অমদি মখোয়গী মপা-মমাশিং অমসুং ওজাশিংদা মহাক্কী ওইবা য়াইফ-পাউজেল পীখ্রে। প্রধান মন্ত্রীনা হায়খি, “ঙসিদগী সি.বি.এস.ই.গী ক্লাস X অমসুং ক্লাস XII কী এগজাম হৌবা অসিদা, য়ং এগজাম ৱারিয়র পুম্নমক, মখোয়গী মপা-মমাশিং অমসুং ওজাশিংগী মফমদা য়াইফ-পাউজেল পীজরি। ঐহাক্না ঐহাক্কী নহা ওইরিবা মরূপশিংদা হায়জরি মদুদি নুংঙাইনা অমসুং পাখৎপা য়াওদনা এগজামদা শরুক য়াবীয়ু। থা কয়া হোৎনরকপা অমসুং শেম শারকপা অদুনা অথোইবা পোৎশিংগী মায়কৈদা পুরগনি।”
প্রধান মন্ত্রীনা পদ্মা এৱার্দ ফংলবা মীওই খুদিংগী মফমদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা পদ্মা এৱার্দ ফংলবা মীওই খুদিংগী মফমদা থাগৎপা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “পদ্মা এৱার্দ ফংলবা মীওই খুদিংবু ঐহাক্না থাগৎলি। লৈবাক পুম্নমক্না অদোমগী মায় পাকপসিদা নুংঙাইবা ফাওই অমসুং অদোম্না খুন্নাইদা তেংবাংবগীদমক্তা ঐখোয়না চাউথোকচরি”।
প্রধান মন্ত্রীনা প্রিন্সিপাল সেক্রেতরী ন্রিপেন্দ্র মিস্রাদা বিদায় পীখ্রে

প্রধান মন্ত্রী শ্রী নরেন্দ্র মোদীনা ঙসি ৭ লোক কল্যান মার্গতা পাংথোকপা থৌরম অমদা প্রিন্সিপাল সেক্রেতরী ন্রিপেন্দ্র মিস্রাদা বিদায় পীখ্রে। থৌরম অদুদা কেন্দ্রগী মন্ত্রী কয়া অমসুং মকোকথোংবা সরকারগী ওফিসিয়েল কয়ানা শরুক য়াখি। শ্রী মিস্রাবু তাংলবা লন অমনি হায়না ফোংদোক্লদুনা প্রধান মন্ত্রীনা মহাক্কা লোয়ননা চৎমিন্নখিবা মহাক্কী হৌখিবা চহী মঙাগী খোংচৎ অদু নৌহৌনা নীংশিংখি। মহাক্না প্রিন্সিপাল সেক্রেতরীবু মহাক্কী শুবা-নোম্বা কনবগী মতৌ, থবক্তা কত্থোকপা অমসুং সিভিল সর্ভেন্ত অমা ওইনা মহাক্কী ফিদম্নীংঙাই ওইবা কেরিয়র অদু থাগৎপা ফোংদোকখি। শ্রী মিস্রানা গোভর্নান্সতা মহাক্কী অচৌবা এক্সপরিয়েন্স উৎখিবগী খুদম অদু মহাক্না লীদুনা তাহনখি। প্রধান মন্ত্রীনা হায়খি মদুদি শ্রী মিস্রা অসি মতিক লৈবা অমসুং এক্সপিরিয়েন্স লৈরবা ওফিসর অমনি। মহাক্কী তুংলমচৎকীদমক য়াইফ-মঙ্গল পীরদুনা প্রধান মন্ত্রীনা প্রিন্সিপল সেক্রেতরীবু ভারতকী গোভর্নান্সতা মহাক্না লৌখিবা চাউরবা থৌদাং অদুগীদমক থাগৎপা ফোংদোকখি। অনৌবা ভারত অমা শেমগৎপগী মংলান অদুগী মায়কৈদা থবক তৌনবগী তাঞ্জা অমা মফমদা পীনবীবগীদমক প্রিন্সিপল সেক্রেতরীনা প্রধান মন্ত্রীবু থাগৎপা ফোংদোকখি।
মন্ত্রীমন্দলনা ভারত সরকারগী (ত্রান্সেক্সন ওফ বিজিনেস) রুল্স, ১৯৬১গী রুল ১২গী মখাদা জম্মু অমসুং কশ্মীর রিওর্গনাইজেসন এক্ত ২০১৯গী সেক্সন ৭৩গী মখাদা, এক্তকী সেক্সন ৭৪গী মখাদা পীখিবা ওর্দরগা লোইননা পুখৎলকপা ৱাফমশিং অদু মপুং ফাহন্নবা  অয়াবা পীখ্রবা পুখৎলকপা ৱাফমদা এক্স পোস্ত ফেক্তোগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারতকী রাস্ত্রপতিনা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৭৪গী মখাদা পীখিবা ওর্দরগা লোইননা সেক্সন ৭৩গী মখাদা থাদোকখিবা ওর্দর অদুগী এক্স পোস্ত ফেক্তোগী অয়াবা পীখ্রে। পর্লিয়ামেন্তকী রিকোমেন্দেসনগী মতুং ইন্না রাস্ত্রপতিনা ভারতকী সংবিধানগী আর্তিকল ৩৭০গী মখাদা দিক্লারেসন অমা থোকখি লোইননা জম্মু অমসুং কশ্মীর রিওর্গনাইজেস এক্ত, ২০১৯তা অয়াবা পীখি। মতম অদুদা ওক্তোবর ৩১, ২০১৯দা হান্নগী জম্মু অমসুং কশ্মীর রাজ্য অসি অনৌবা জম্মু অমসুং কশ্মীরগী য়ুনিয়ন তেরিতোরী অমসুং অনৌবা লদাখকী য়ুনিয়ন তেরিতোরী ওইনা শকখঙখি। জম্মু অমসুং কশ্মীর রিওর্গনাইজেস এক্ত, ২০১৯ অসি ওক্তোবর ৩১, ২০১৯দগী থবক্তা ওন্থোক্লবা মতুংদগী, হান্নগী জম্মু অমসুং কশ্মীর রাজ্য অসি লেজিসলেচর লৈবা জম্মু অমসুং কশ্মীর য়ুনিয়ন তেরিতোরী অমসুং লেজিসলেচর লৈতবা লদাখ য়ুনিয়ন তেরিতোরী হায়না নৌনা শেমখি। দিসেম্বর ১৯, ২০১৮দা হান্নগী জম্মু অমসুং কশ্মীর রাজ্যদা ভরত সংবিধানগী আর্তিকল ৩৫৬কী মখাদা রাস্ত্রপতি শাসন থমখি। ভারত সংবিধানগী আর্তিকল ৩৫৬ অসি য়ুনিয়ন তেরিতোরীশিংদা চৎনদবনা মরম ওইদুনা রাস্ত্রপতি শাসন অসি ওক্তোবর ৩১, ২০১৯দা লৌথোকখি। অনৌবা জম্মু অমসুং কশ্মীর য়ুনিয়ন তেরিতোরীদা লেজিসলেতিব এসেম্বলী লৈতবনা মরম ওইদুনা, অসিগুম্বা মতাং অসিদা সংবিধানগী ওইবা অহোবশিং অসি মেনশিন্নবা, মতমদুগী জম্মু অমসুং কশ্মীর রাজ্যগী রাজ্যপালগী রিপোর্ত মতুং ইন্না ওক্তোবর ৩১, ২০১৯দা প্রসিদেন্সিএল ওর্দর অমা থোক্তুনা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৭৩গী মখাদা জম্মু অমসুং কশ্মীর য়ুনিয়ন তেরিতোরীদা রাস্ত্রপতি শাসন থমখি। ওক্তোবর ৩১, ২০১৯দা জম্মু অমসুং কশ্মীর রিওর্গনাইজেসন এক্ত, ২০১৯গী সেক্সন ৭৪গী মখাদা জম্মু অমসুং কশ্মীর য়ুনিয়ন তেরিতোরীগী অপুনবা ফন্দ অদুদগী অচংবা চাদিং পুম্নমক পুনবা রাস্ত্রপতিনা য়াথং অমসু থোকখি।
কেন্দ্রগী মন্ত্রীমন্দলনা প্রধানমন্ত্রী আৱাস য়োজনাগী মখাদা ময়াই ওইবা চাগা লাকপা কাংলুপশিংগীদমক্তা ক্রেদিৎ লিঙ্ক সব্সিদী স্কিমগী মখাদা শেন্দোই সব্সিদী পীনবগীদমক্তা য়ুমশিংগী কার্পেৎ এরিয়া চাওথোকহনখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা প্রধানমন্ত্রী আৱাস য়োজনা (শহর)গী মখাদা ময়াই ওইবা চাগা লাকপা কাংলুপশিং (এমআইজি)গীদমক্তা ক্রেদিৎ লিঙ্ক সব্সিদী স্কিম (সিএলএসএস)গী মখাদা শেন্দোয়গী সব্সিদীগীদমক্তা য়ুমশিংগী কার্পেৎ এরিয়া চাওথোকহনখ্রে। স্কিম অসিগী পাক চাওবা, কবরেজ অমসুং য়ৌশিনবা হেনগৎন্নবগীদমক্তা মন্ত্রীমন্দলনা মখাগী অসিদা অয়াবা পীখ্রেঃ সিএলএসএসকী এমআইজি–১ কেতেগোরীদা কার্পেৎ এরিয়া অসি হৌজিক্কী লৈরিবা স্ক্যার মিতর ৯০ অসিদগী হেনগৎতুনা স্ক্যার মিতর ১২০ ফাওবা ওইহনখ্রে অমসুং সিএলএসএসকী এমআইজি–২ কেতেগোরীগী মতাংদা কার্পেৎ এরিয়া অসি হৌজিক্কী লৈরিবা স্ক্যার মিতর ১১০ অসিদগী হেনগৎতুনা স্ক্যার মিতর ১৫০ ফাওবা ওইহনখ্রে। অহোংবা অসি ০১.০১.২০১৭তগী চৎনবা হৌগনি হায়বদি এমআইজিগীদমক্তা সিএলএসএস চৎনবা হৌখিবা নুমিৎ অদুদগী। এমআইজিগীদমক্তা সিএলএসএস অসিনা শহরগী য়ুম লৈতবগী শিংনবশিং অসি হনথহনবদা য়াম্নমক মতেং ওইরগনি। মসি শন্দোইদা সব্সিদী পীবা স্কিমগী কান্নবশিংবু ময়াই ওইনা চাগা লাকপা কাংলুপশিংদা ফংহনবগী অহৌবা খোংথাং অমনি। এমআইজিগীদমক্তা সিএলএসএসনা এমআইজিদা চাগাগী শরুক অনি হায়বদি লুপা ৬,০০,০০১দগী হৌরগা লুপা লাখ ১২ (এমআইজি–১) অমসুং লুপা ১২,০০,০০১দগী হৌরগা লুপা লাখ ১৮ (এমআইজি–২) অসি চহি খুদিংগী কবর তৌই। এমআইজি–১দা লুপা লাখ ৯ ফাওবা লোন্দা চাদা মরিগী শেন্দোইগী সব্সিদী পীরি অদুমকপু এমআইজি–২দা লুপা লাখ ১২গী লোনগীদমক্তা চাদা অহুমগী শেন্দোইগী সব্সিদী পীরি। সিএলএসএসকীদমক্তা এমআইজি অসি হৌজিক্কী ওইনা মার্চ ৩১, ২০১৯ ফাওবা চৎনগনি। শাফু স্ক্যার মিতর ১২০ অমসুং ১৫০ অসি নীংথিজনা পাক-চাওরে হায়না লৌরি অমসুং মসিনা স্কিম অসিদা লেপথোক্লিবা চাগা লাক্লিবা কাংলুপ অনি অসিগা মরি লৈনবা এমআইজিনা মহৌশা ওইবা মওংদা স্কাউতেদ বাজারগী তঙাইফদবশিং ফংহনগনি। কার্পেত এরিয়া পাকথোকপা অসিনা দিব্লেপর প্রোজেক্তশিংদা মরন্নাই ওইনা এম১ কেতেগোরীদা হেন্না ফবা খনবা ঙমহল্লগনি। হেনগৎলকপা কার্পেত এরিয়ানা চুনবা য়ুমগী কাংলুপশিংদা শেম-শারবা ফ্লেৎশিং য়োনবদা পুক্নীং থৌগৎকনি। য়ুম্ফম হাউসিং অমসুং অর্বান এফ্যার মন্ত্রালয় অসি প্রধানমন্ত্রী আৱাস য়োজনা (শহর)গী মখাদা ময়াই ওইনা চাগা লাকপা কাংলুপ (সিএলএসএস)কীদমক্তা এমআইজিগী ক্রেদিৎ লিঙ্ক সব্সিদী স্কিম অসি তাং ০১.০১.২০১৭তগী চৎনবা হৌরি। হাউসিং লোনগী কান্নবা অসি লাইরবশিংদা য়ৌহনবা অমসুং ময়াই ওইবা চাগা লাকপা কাংলুপশিংগীদমক্তা হাউসিং লোনগী অনৌবা সোন্দোইদা সব্সিদী পীবা স্কিম অসি ইকাই খুম্নমরবা প্রধানমন্ত্রীজীনা লৈবাক মীয়ামদা তাং ৩১.১২.২০১৬তা ৱা ঙাংবদা লাওথোকখিবনি।
মন্ত্রীমন্দলনা ভারত অমসুং কোলম্বিয়াগী মরক্তা লৌউ শিংউবা অমসুং ঙা য়োকপগী লমদা এমওয়ু খুৎয়েক পিন্নবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কোলম্বিয়াগী মরক্তা লৌউ শিংউবা অমসুং ঙা য়োকপগী লমদা মেমোরেন্দম ওফ অন্দর্সতেন্দিং (এমওয়ু) অমা খুৎয়েক পিন্নবদা অয়াবা পিখ্রে । এমওয়ু অসিনা লৌউ শিংউবা অমসুং ঙা য়োকপগী ওইবা মখাগী লমশিং অসিদা মতেং পিনবা য়াহল্লগনি: ১. ইনোভেতিব ওইবা লৌউ শিংউবগী খোংথাংশিং/থেংনরিবশিং, ২. লৌউ শিংউবগী অনৌবা মেকানাইজেসনশিং, এগ্রিকলচরেল মার্কেতিংগী মাইপাক্লবা মওং মতৌশিং, ১. মরু মরাংশিং পুথোক্নবগীদমক এগ্রিকলচরেল কম্পেনিশিংগা লোয়ননা চৎমিন্নদুনা প্রোজেক্তশিং দ্বেলপ তৌবা, ২. হোর্তিকলচরদা (মনা মশিংশিং, উহৈশিং অমসুং লৈশিং) ইনোভেতিব ওইবা প্রদক্সন মোদেলশিং অমসুং ভেলু জেনরেসন প্রোসেসশিং, ৩. ইনফোর্মেশন একচেঞ্জ তৌবা/এসপিএস এক্সপার্তশিংগী একচেঞ্জ ভিজিৎশিং, জাত্রোফা অমসুং কারায়া, ওইল সীদশিং অমসুং ওইল পাল্মদা পুন্না রিসার্স তৌমিন্নবা, ১. মেরাইন ইন্দস্ত্রীয়েল ফিশিং, এক্বা-কলচর অমসুং ফিসরিজকী লমদা রিসার্স অমসুং ত্রেনিং, ২. অপিকপা অমসুং অচৌবা শরুপ শায়বা শাশিং (শণ, য়াও, হমেং) অমসুং ওকশিংগী প্রদক্তিবিতী, লাইনা লাইয়োংশিং অমসুং দাইগ্নোস্তিকশিং অমসুং ৩. পোর্ক প্রোসেসিং অমসুং ভেলু এদিসন । এমওয়ু অসিগী মখাদা, মথংগী চহি অনিগী ৱার্ক প্লান শেম শানবা জোইন্ত-ৱার্কিং গ্রুপ অমা শেম্লগনি মতম অদুগী মনুংদা অকক্নবা থৌরমশিং পাংথোক্কনি । এমওয়ু অসি মহৌশানা চহি মঙা চৎনগনি অমসুং পার্তি অনিগী মরক্তা অমা হেক্তনা তর্মিনেত তৌনবগী অপাম্বা ফোংদোকপা লৈত্রগদি মশা মথন্তা মতুং তারকপা চহি মঙা অমগা শাংদোক্কনি ।
প্রধান মন্ত্রীগী কীর্গীজ রিপব্লিক খোংচৎ মনুংদা একচেঞ্জ তৌনখিবা দোকুমেন্তশিংগী পরিং

এস. নং. দিক্লারেসন/য়ানা চেরোলশিং/য়ানা ৱারোলশিং ১. ভারত অমসুং কীর্গীজ রিপব্লিক্কী মরক্তা স্ত্রাতেজিক পার্তনরশিপতা জোইন্ত দিক্লারেসন ২. ভারত অমসুং কীর্গীজ রিপব্লিক্কী মরক্তা চহী মঙাগী মতমগী ওইনা (২০১৯-২০২৪) ত্রেদ অমসুং ইকোনোমিক কোওপরেসন্দা রোদ মেপ ৩. ভারত অমসুং কীর্গীজ রিপব্লিক্কী মরক্তা বাইলেতরেল ইনবেস্তমেন্ত ত্রিতী (বি.আই.তি.) ৪. নেস্নেল সেক্যুরিতী কাউন্সিল সেক্রেতরিয়েৎ ওফ ইন্দিয়া অমসুং ওফিস ওফ দি সেক্যুরিতী কাউন্সিল ওফ দি কীর্গীজ রিপব্লিক্কী মরক্তা তেংবাং পীননবা য়ানা ৱারোল ৫. ইন্দিয়া-কীর্গীস্তান দবল তেক্সেসন এবোইদেন্স এগ্রীমেন্ত (দি.তি.এ.এ.)গী আর্তিকল ২৬ এমেন্দ তৌনবা প্রোতোকোল ৬. হকশেলগী লমদা তেংবাং পীননবা য়ানা ৱারোল ৭. দি.আর.দি.ও. অমসুং কীর্গীজ ইন্দিয়া মাউন্তেন বাইওমেদিকেল রিসর্স সেন্তরগী মরক্তা য়ানা ৱারোল ৮. নেস্নেল সেক্যুরিতী গার্দ ওফ ইন্দিয়া অমদি কীর্গীজ রিপব্লিক্কী নেস্নেল গার্দস ওফ দি আর্ম ফোর্সেসকী মরক্তা তেংবাং পীননবা য়ানা ৱারোল ৯. নেস্নেল দিফেন্স একাদেমী ওফ ইন্দিয়া অমসুং কীর্গীজ রিপব্লিক্কী কীর্গীজ মিলিতরী ইন্সতিত্যুৎকী মরক্তা তেংবাং পীননবা য়ানা ৱারোল ১০. হাই অল্তিচুদ ৱারফেয়র স্কুল (গুলমার্গ), ইন্দিয়ন আর্ম ফোর্সেস অমদি কীর্গীজ রিপব্লিক্কী সেন্তর ওফ দি আর্ম ফোর্সেসকী মরক্তা তেংবাং পীননবা য়ানা ৱারোল ১১. এক্সপোর্ত-ইমপোর্ত বেঙ্ক ওফ ইন্দিয়া অমদি কীর্গীজ রিপব্লিক্কী ইনবেস্তমেন্ত প্রমোসন এন্দ প্রোতেক্সন এজেন্সীগী মরক্তা তেংবাং পীননবা য়ানা ৱারোল ১২. ইনফোর্মেসন অমসুং কমুনিকেসন তেক্নোলোজীদা তেংবাং পীননবা ভারত অমসুং কীর্গীজ রিপব্লিক্কী মরক্তা য়ানা ৱারোল ১৩. লিগেল মেত্রোলোজীগী লমদা তেংবাং পীননবা ভারতকী কঞ্জুমর এফিয়রগী মন্ত্রালয় অমসুং কীর্গীজ রিপব্লিক্কী ইকোনোমী মন্ত্রালয়গী মরক্তা য়ানা ৱারোল ১৪. ভারতকী রিসর্স এন্দ ইনফোর্মেসন সিস্তেম ফোর দিবেলপিং কন্ত্রী অমদি কীর্গীজ রিপব্লিক্কী নেস্নেল ইন্সতিত্যুৎ ওফ স্ত্রাতেজিক স্তদিজ (এন.আই.এস.এস.)কী মরক্তা য়ানা ৱারোল ১৫. ৱাই. এস. পারমর য়ুনিবর্সিতী ওফ হোর্তিকলচর এন্দ ফোরেস্ত্রী, হিমাচল প্রদেশ অমসুং কীর্গীজ নেস্নেল এগ্রেরিয়ান য়ুনিবর্সিতী (কে.এন.এ.য়ু.)গী মরক্তা য়ানা ৱারোল
পি.এম.না লৈবাক অসিগী প্রজা মীয়ামদা কোবিদ ভেক্সিনেশন দ্রাইবকী করোর ১৫০গী মাইলস্তোন অসি লানবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা লৈবাক অসিগী প্রজা মীয়ামদা কোবিদ ভেক্সিনেশন দ্রাইবকী করোর ১৫০গী মাইলস্তোন অসি লানবগীদমক্তা থাগৎপা ফোংদোকখ্রে। ঐখোয়গী ভেক্সিনেশন দ্রাইব অসিবু মাইপাকহন্নবা হোৎনখিবশিং অদুদা ইন্দিয়ানা য়াম্না থাগৎচরি হায়নসু মহাক্না হায়খি। ত্বীত কয়া অমদা, প্রধান মন্ত্রীনা হায়খি; “ভেক্সিনেশন ফ্রন্ততা য়াম্না শিংথানিংঙাই ওইবা নুমিৎ অমা! করোর ১৫০গী মাইলস্তোন লানবগী ঐখোয়গী প্রজা মীয়াম থাগৎপা ফোংদোক্লি। ঐখোয়গী ভেক্সিনেশন দ্রাইব অসিনা মীয়ামগি পুন্সি কয়া খনখ্রে। মতম অসিমক্তদা, ঐখোয়নসু কোবিদ-১৯গা মরী লৈনবা প্রোতোকোলশিং ঙাক্না চৎসি। ” ঐখোয়গী ভেক্সিনেশন দ্রাইব অসিবু মাই পাকহন্নবা কন্না হোৎনখিবশিংদা থাগৎপা ফোংদোক্লি। ঐখোয়না ঐখোয়গী দোক্তরশিং, সাইন্তিস্তশিং, ইন্নোভেতরশিং অমসুং মীয়ামদা ভেক্সিন কাপথোক্লিবা হেল্থ কেয়র ৱার্করশিং থাগৎপা ফোংদোক্লি। ঐহাক্না ভেক্সিন কাপ্পা য়ারবশিংদা মকোয়গী ভেক্সিন কাপথোক্নবা হায়রি। ঐখোয় পুন্না, কোবিদ-১৯গা লান্থেংমিন্নসি।”
ভারত অমসুং ইজরেলগী মরক্তা লৈরিবা দিপ্লোমেতিক ওইবা মরী অসিনা  চহি ৩০ মপুং ফারকপদা প্রধান মন্ত্রীনা থমখিবা ৱারোল

ইজরেলগী মরুপশিংবু ভারত্তগী খুরুমজরি অমসুং সালোম। ঙসিগী নুমিৎ অসি ঐখোয়গী লৈনরিবা মরীদা য়াম্না মরু ওই। চহি ৩০গী মমাংদা, ঙসিগী নুমিৎ অসিমক্তদা, ঐখোয়গী মরক্তা দিপ্লোমেতিক রিলেশন অসি মপুং ফানা থমখি। লৈবাক অনি অসিগী মরক্তা অনৌবা পন্দুপ অমা হৌদোকখি। মসিগী পন্দুপ অসি অনৌবা ওইজরবসু, লৈবাক অনিমক্কী পুৱারী অসি য়াম্না লিরে। ঐখোয়গী মীশিংগী মরক্তা য়াম্না অচেৎপা মরী লৈরকখি। ভারতকী লিচত্তা লৈবা ওইবনা, চহি চা কয়াদগী ঐখোয়গী জ্যুশিংগী ফুরুপ অসিনা ভারতকী খুনাইদা খেৎনবা অমত্তা লৈতনা, নুংশি-চান্ননা লৈবা এনভাইরনমেন্ত অমদা লৈরকখি, অমসুং চাউখৎলকখি। মখোয়না ঐখোয়গী চাউখৎপগী খোংচৎ অসিদা য়াম্না মরু ওইবা থৌদাং লৌখি। ঙসি মালেম অসিদা মরু ওইবা অহোংবা কয়া অমা থোক্লকপা মতম অসিদা, ভারত-ইজরেলগী মরীগী মরু ওইবা অসি অমুক্কা হেন্না হেনগৎহল্লে। অমসুং ঐখোয় মশেলগী মরক্তা তেংবাং পীনবগী অনৌবা পান্দম অমা থম্বগী খ্বাইদগী হেন্না ফবা মতাং অসি – ভারতনা হন্দক্কী চহি অসিদা নিংতম্বগী চহি ৭৫শুবা কুমওন পংথোক্লি, অমসুং ইজরেলনা মখোয়গী নিংতম্বগী চহি ৭৫শুবগী কুমওন মথংগী চহিদা পাংথোক্লগনি, অমসুং লৈবাক অনিমক্কী মরক্তা লৈরিবা মরী অসিনা চহি ৩০শুবগী কুমওন পাংথোকপগী মতম অসিদগী হেন্না ফবা করম্বা মতাং ওইগনি। চহি ৩০ মপুং ফারকপগী য়াম্না মরু ওইবা তাঙ্কক অসিদা, ঐহাক্না নখোয় পুম্নমক্তা অমুক্কসু হন্না নুংঙাইবা ফোংদোক্লি। ঐহাক্না থাজৈ মদুদি ভারত-ইজরেলগী মরক্তা লৈরিবা নুংশিনবগী মরী অসি লাক্কদবা চহি তরা কয়া অমদা ঐখোয় মশেলগী মরক্তা তেংবাং পীনবগী অনৌবা রেকোর্দ অমা মখাতানা অদুমক থমখিগনি। থাগৎচরি, তোদা রব্বা।